CELEX: 32020R1007
Language: hu
Date: 2020-07-09 00:00:00
Title: A Bizottság (EU) 2020/1007 végrehajtási rendelete (2020. július 9.) az (EU) 2020/595 végrehajtási rendelet alapján a juh- és kecskehús magántárolásához nyújtott támogatás iránti kérelmek benyújtásának felfüggesztéséről

10.7.2020   
               
               
                  HU
               
               
                  Az Európai Unió Hivatalos Lapja
               
               
                  L 223/3
               
            
         A BIZOTTSÁG (EU) 2020/1007 VÉGREHAJTÁSI RENDELETE
         (2020. július 9.)
         az (EU) 2020/595 végrehajtási rendelet alapján a juh- és kecskehús magántárolásához nyújtott támogatás iránti kérelmek benyújtásának felfüggesztéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 45. cikke (3) bekezdése a) és c) pontjára,
         mivel:
         
                     (1)
                  
                  
                     Az (EU) 2020/595 bizottsági végrehajtási rendelet (3) értelmében az (EU) 2016/1240 bizottsági végrehajtási rendeletben meghatározott feltételeknek megfelelően 2020. május 7-től magántárolási támogatás vehető igénybe a juh- és kecskehúsra vonatkozóan.
                  
               
                     (2)
                  
                  
                     A piaci helyzet vizsgálata és az (EU) 2020/595 végrehajtási rendeletben a juh- és kecskehús tekintetében előírt magántárolási támogatási program felhasználása alapján indokolt megszüntetni a magántárolási támogatás nyújtását és megállapítani a kérelmek benyújtási határidejét. Az érintett támogatási program lezárására vonatkozó rendeletet a Bizottság véleményezésre be kívánja nyújtani a mezőgazdasági piacok közös szervezésével foglalkozó bizottságnak. Ez azonban ez várhatóan túl nagy számú kérelem benyújtását fogja eredményezni a támogatási program keretében.
                  
               
                     (3)
                  
                  
                     Ezért az (EU) 2020/595 végrehajtási rendelet alapján igényelhető támogatás iránti kérelmek benyújtását fel kell függeszteni, valamint azokat a felfüggesztési időszak kezdete előtt benyújtott kérelmeket, amelyek jóváhagyásáról a felfüggesztési időszakban született volna döntés, el kell utasítani.
                  
               
                     (4)
                  
                  
                     A spekuláció elkerülése érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2020/595 végrehajtási rendelet 3. cikkének alkalmazását a 2020. július 10-től 2020. július 16-ig tartó időszakban fel kell függeszteni. Az említett időszakban benyújtott szerződéskötési kérelmek nem fogadhatók el.
            
            
               (2)   Azokat a 2020. július 8. után benyújtott kérelmeket, amelyek jóváhagyásáról az (1) bekezdés szerinti időszakban született volna döntés, el kell utasítani.
            
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 9-én.
            
               
                  a Bizottság részéről,
               
               
                  az elnök nevében,
               
               Wolfgang BURTSCHER
               
                  főigazgató
               
               
                  Mezőgazdasági és Vidékfejlesztési Főigazgatóság
               
            
         
         
            (1)  HL L 347., 2013.12.20., 671. o.
         
         
            (2)  HL L 206., 2016.7.30., 71. o.
         
         
            (3)  A Bizottság (EU) 2020/595 végrehajtási rendelete (2020. április 30.) a juh- és kecskehúsra vonatkozó magántárolási támogatás nyújtásáról és a támogatás összegének előzetes rögzítéséről (HL L 140., 2020.5.4., 21. o.).